রেনল্ডস সংখ্যা
প্রবাহী গতিবিদ্যায় রেনল্ডস সংখ্যা(ইংরেজি: Reynolds number) হল একটি মাত্রাবিহীন সংখ্যা। এটিকে জড়তা বল ( ρ V 2 L ) {\displaystyle \left({{\rho {\mathbf {\mathrm {V} } }^{2}} \over {L}}\right)} এবং সান্দ্রতা বলের ( μ V L 2 ) {\displaystyle \left({{\mu {\mathbf {\mathrm {V} } }} \over {L}^{2}}\right)} অনুপাত দ্বারা সংজ্ঞায়িত করা হয়। ১৮৫১ সালে এই সংখ্যার কথা প্রথম অবতারণা করেছিলেন জর্জ গেব্রিয়েল স্টোকস (George Gabriel Stokes), কিন্তু সংখ্যাটিকে জনপ্রিয় করার সুবাদে অসবর্ন রেনল্ডসের (Osborne Reynolds) নামে এর নামকরণ করা হয়। মাত্রিক বিশ্লেষণে (dimensional analysis) রেনল্ডস সংখ্যার প্রয়োজন পড়ে। কোন প্রবাহ সুশৃঙ্খল (laminar) নাকি বিশৃঙ্খল (turbulent) তা নির্ধারণ করা হয় প্রবাহটির রেনল্ডস সংখ্যা যাচাই করে। রেনল্ডস সংখ্যা কম হলে তা হয় সুশৃঙ্খল প্রবাহ, অন্যথায় বিশৃঙ্খল প্রবাহ। এছাড়া গতিশীল ছদ্মায়ন প্রক্রিয়াতে রেনল্ডস সংখ্যার গুরুত্ব অপরিসীম। প্রবাহীর তাপমাত্রা, সান্দ্রতা, ভূমি থেকে উচ্চতার ভিত্তিতে রেনল্ডস সংখ্যা পরিবর্তিত হয়। রেনল্ডস সংখ্যাকে Re প্রতীক দ্বারা প্রকাশ করা হয়।